Adesuwa Onyenokwe (bíi ni ọjọ́ kẹjọ oṣù kẹjọ ọdún 1963), jẹ́ agbóhùnsáfẹ́fẹ́ lórí telefisionu ni Nàìjíríà. Ò jẹ́ atọkun ètò fún NTA tẹ́lẹ̀ kí ó tó di alatunse fún ìwé ìròyìn tí Todays Woman. Òun ni atọkun ètò Seriously Speaking tí ó jáde ní ọdún 2014. Wọ́n bí sì ìlú Ibadan ni ìpínlè Ọ̀yọ́ ni ọjọ́ kẹjọ oṣù kẹjọ ọdún 1963. Òun ni ọmọ karùn-ún nínú àwọn ọmọ mọ́kànlá tí àwọn òbí rẹ bí. Ó lọ sí ilé ẹ̀kọ́ Emotan Preparatory school àti Idia college ni ìlú Benin ni ìpínlè Edo. Ó lọ sí ilé ẹ̀kọ́ gíga tí Obafemi Awolowo University níbi tí ó tí gboyè nínú ẹ̀kọ́ dírámà. Bàbá rẹ̀ fẹ́ kí ó di agbejoro ṣùgbọ́n ó nifẹ si ère ṣíṣe láti ìgbà tí ó wà ní ọmọdé. Ìgbà tí ó ń ṣe agùnbánirọ̀ ni ọdún 1983 ni National Television Authority, ní o ti kọ́kọ́ ni ànfàní láti ṣe agbóhùnsáfẹ́fẹ́ ni ìpínlè Sokoto. Ó ṣe atọkun fún ètò àwọn ọmọdé lórí telefisionu. Leyin ti o pari ètò àgunbánirọ̀ rẹ ni ọdún 1984, ó kúrò ní Sokoto lọ sí ìpínlè Edo láti di olùkọ́ ni ilé ẹ̀kọ́ tí Akenzua II Grammar School.